REFERAT FAU-MØTE TORSDAG 12.09.2024

Songdalen Ungdomsskole – personalrommet 1. etasje

Neste møte er: 24.10

Til stede: Øyvind Onshus (10B), Vidar Salvesen (10C), Signe Lill Aurebekk (9B),*)*, Siv Wilhelmsen Andersen (8A), Vibeke Wold Sunde (8B), Karin Horn (8C), Helene Solli (8A)

Forfall: Tonje Strand (10A), Dalmar Shirwac (10D), Heidi Lindalen (9A), Cathrine Ludvigsen (9C

Saksliste:

**1/2425: Konstituering av FAU og valg av leder og nestleder.**

Leder: Signe Aurebekk

Nestleder: Vibeke Wold Sunde

**2/2425: Valg av datoer for FAU-møter**

Forslag: Høst: 24.10, 28.11

Vår: 09.01, 13.03, 22.05

Forslag vedtatt.

**3/2425: Informasjon fra livsmestringsgruppa v Erlend Waade angående livsmestringsukene på SUS.**

Erlend Waade informerte både om frivillighetsressursen og livsmestringsukene på SUS.

Det er nå fem frivillige i aksjon på SUS som bidrar til læringsstøtte for enkelte elever. Dette er et positivt og supplerende tiltak som kan være med å hjelpe elever ekstra i læringsarbeidet.

Livsmestringsperioden starter uka før høstferien og varer i seks uker. Det er fokus på mestring av ulike hindringer man kan støte på i livet og ungdommene får møte en del personer som forteller sin livshistorie. Det underliggende budskapet er at det kan gå bra. Ungdommene skal også møte på forskjellighet og erfare at selv om vi har ulik tro, legning eller meninger så kan vi respektere hverandre og samtale godt sammen.

Det er et eget temamøte for foreldrene i 8. trinn onsdag 6. november kl 19. Helene Solli blir med i livsmestringskomiteen for å planlegge dette møtet.

**4/2425: Høringsuttalelse vedrørende forslag om ny skolestruktur i Kristiansand.**

FAU er bedt om å gi innspill til skolebehovsplanen som er på høring i disse dager.

Generelle innspill:

Svake og utsatte elever som er utsatt for mobbing kan få utfordringer med å ha alternative skoler å flytte til, hvis flere skoler legges ned. Vet at elever har fått et bedre liv ved å bytte skole.

Det oppleves mer sårbart med større klasser. Er målet til kommunen kun å spare penger?

Mange skoler som er i veldig dårlig stand, det vil kreve en del å ruste opp disse.

Men er det automatikk at pengene som spares går til de andre skolene? Eller vil de forsvinne i det store «sluket»?

Det oppleves inkonsekvent at kommunen sier de satser på barn og unge, men samtidig vil legge ned skoler. Det føles som et steg i feil retning.

Økonomien er vel et øyeblikksbilde for hvordan ting er i dag. Man må ha bedre tall for hva som reelt ligger i den økonomiske gevinsten rundt dette. Hva er de reelle tallene for de neste årene?

Prioriter heller å lage trygge veier. Gang- og sykkelstier er også viktig slik at skoleveien er trygg for barna.

Spesifikke innspill for Nodeland/Songdalen:

Hva med renovering og utbygging av SUS. Vil det bli satt av penger til dette når den tid kommer, eller risikerer vi at SUS kommer i bakleksa og legges ned i stedet for å renoveres?

Hvordan blir det med skoleveien fra Finsland? Det kan bli ganske lange distanser for en del elever som skal gå på SUS. Det kan jo også få innvirkning på om folk velger å flytte til Finsland eller ikke.

Hva med elever fra Volleberg og Bukksteindalen? Vil de da heller velge Hellemyr eller Nygård skoler enn Tunballen? Kan gå utover elevgrunnlaget på sikt.

Vi som har hatt barn på Rosseland er veldig fornøyde med en liten skole. Vi opplever at de ser elevene på en god måte.

Har også vært elever som har byttet fra Tunballen og til Rosseland eller motsatt. Det har vært positivt å ha denne muligheten.

Hva skjer med plass på Tunballen? Det frigjøres ikke flere rom selv om 20 stk slutter.

Hva med det grønne skiftet? Blir mindre fysisk aktivitet hvis flere må ta buss.

Skolen er også et sosialt samlingspunkt. En nærmiljø-møteplass. Rosseland kan tilby lavterskeltilbud i nærheten der folk bor. Blant annet er gymsalen på skolen mye brukt.

Skolevei er en tematikk for elever fra Rosseland. Det kan bli en lang vei til skolen for dem.

**5/2425: Gjennomgang av årshjul for FAU ved Songdalen Ungdomsskole**

FAU gikk gjennom årshjulet. Natteravn for 9. trinn ventes med pga det ikke er noe organisert tilbud om dette i Songdalen nå.

**6/2425: Innspill til saker for FAU skoleåret 24/25**

Det ble enighet om å spørre ut i klassegruppene om det er ting som ønskes å ta opp.

**7/2425: Eventuelt**

Danmarkstur:

Øyvind Onshus ønsket å ta opp dette tema.

Skole skal være gratis i Norge. Derfor kan ikke skolen pålegge foresatte om å samle inn penger tile en spesifikk tur. Dette må være et avklart samarbeid mellom foresatte og skole. Stiller også spørsmål om det faglige innholdet for en slik tur og hvorfor skolen legger opp til akkurat dette.

Prinsipielt ikke noe problem at de pengene som samles inn på dugnad kan gå til tur. Men det bør være opp til foresatte om pengene skal gå til en tur, eller brukes på andre ting?

Rektor informerer om at avslutningstur til Danmark er en lang tradisjon på SUS. Men det er ikke noe skolen har pålagt foresatte om å bidra til. Turen er dog avhengig av økonomisk støtte fra foresatte for å kunne gjennomføres. Nå har kostnader til turen steget pga prisøking og valutakurs, noe som betyr at det må samles inn mer penger på dugnad. Rektor er enig i at det er foresatte som bør være med å avgjøre om pengene skal gå til tur eller ikke.

Det er også foresatte som står ansvarlig for å gjennomføre vinterballet. Det er kostnader knyttet til dette og det er viktig at foresatte har oversikt og bestemmelsesrett over hva pengene skal brukes til.

Forslag til vedtak: Det avklares på foreldremøte 9. trinn om hva de innsamlede pengene på 17. mai skal brukes til. Da vil man også få avklart om det er behov for å samle inn mer penger på dugnad også.

Mvh

Daniel Håkestad (Rektor)